Kamu bisa jelasin ke aku soal Perang di Pasifik dalam bahasa melayu?

Perang di Pasifik (), berlangsung pada tahun 1879 sehingga 1883, antara perikatan Bolivia dan Peru dengan Chile. Perang ini tamat dengan kemenangan Chile, yang mana mendapat jumlah wilayah yang luas daripada Peru dan Bolivia. Perang ini berlaku di Lautan Pasifik, Padang Pasir Atacama, padang pasir di Peru, dan wilayah pergunungan di Andes. Pada lima bulan pertama, kebanyakan pertempuran berlaku di laut, di mana Chile bergelut untuk mewujudkan koridor pangkalan bekalan semula bagi menyokong pasukan tenteranya yang berperang di padang pasir paling kering di dunia.

Pada bulan Februari 1878, Bolivia telah mengenakan satu cukai baru ke atas sebuah syarikat perlombongan Chile ("Compañía de Salitres y Ferrocarril de Antofagasta", CSFA) meskipun Bolivia memberi jaminan dalam Perjanjian Sempadan 1874 bahawa ia tidak akan menaikkan cukai ke atas orang perseorangan atau syarikat Chile selama 25 tahun. Chile membantah dan memohon agar berunding, akan tetapi Bolivia enggan dan menyerahkannya kepada mahkamah Bolivia. Chile mendesak dan memberitahu kerajaan Bolivia bahawa ia tidak lagi terikat dengan Perjanjian Sempadan 1874 seekiranya Bolivia tidak menghentikan penguatkuasaan undang-undang ini. Pada 14 Februari, 1879 apabila pihak berkuasa Bolivia cuba untuk melelong harta-harta yang dirampas daripada CSFA, pasukan bersenjata Chile menduduki bandar pelabuhan di Antofagasta.

Peru, terikat dengan Bolivia melalui Perjanjian Perikatan Rahsia Bolivia dan Peru (1873), cuba untuk menjadi pengantara, tetapi pada 1 Mac 1879 Bolivia mengistiharkan perang ke atas Chile dan meminta Peru untuk mengaktifkan perikatan mereka, sementara itu pada masa yang sama Chile menuntut agar Peru mengistiharkan pendiriannya agar tidak berpihak. Pada April 5, selepas Peru enggan, Chile mengistiharkan perang ke atas kedua-dua negara. Pada hari berikutnya, Peru bertindak balas dengan menerima casus foederis.

Chile melakukan kempen di daratan untuk menentang pasukan tentera Bolivia dan Peru. Bolivia berundur selepas Pertempuran Tacna pada 26 Mei, 1880. Pasukan bersenjata Chile menduduki Lima pada bulan Januari 1881. Tinggalan dari Tentera Darat Peru dan tentera kerahan kemudian melakukan perang gerila ke atas Chile yang mana tidak memberi kesan kepada keputusan perang. Pada 20 Oktober 1883, Chile dan Peru menandatangani Perjanjian Ancón, manakala Bolivia menandatangani perjanjian damai dengan Chile pada tahun 1884.

Chile memperolehi wilayah Peru di Tarapacá, Jabatan Pantai Bolivia yang dipertikaikan (memutuskan Bolivia dengan laut), selain menguasai sementara ke atas wilayah-wilayah Peru di Tacna dan Arica. Pada tahun 1904, Chile dan Bolivia menandatangani "Perjanjian Damai dan Persaudaraan" mewujudkan sempadan yang muktamad. Pada tahun 1929, Kompromi Arica-Tacna telah menyaksikan Arica diserahkan kepada Chile manakala Tacna kepada Peru.